Janga la ukimwi

JANGA LA UKIMWI

Siku yenyewe ilikuwa ijumaa. Naikumbuka vizuri Sana. Baba aliingia
nyumbani. Huku uso wake. Ukiwa umemiliki wekundu wa damu. Hii haikuwa
laiki. Wala desturi yake. Kwani baba alijulikana kuwa mpwamu. Na
mkaramshi mwenye bashashi si kidogo. Pengine palikuwa na jambo. Waama
dalili ya ushehe ni kilemba. Na pafukapo moshi. Panaficha moto. Mara
akaniambia nimwite mnuna wangu. Kalele. Kalele alipigwa na butwaa.
Akamaizi kuwa kulikuwa na shida. Sote tulijawa na hamu. Kutaka kujua
kilichotendeka. Moyoni ulinipapatika. Nikashindwa kutamka hata neno
moja. Hakika ububu. Ulinitawala pakubwa. "Wazawa wangu nyie . Mngali na
ubwabwa shingoni. Najua sasa mwashangaa kumefika. Nini baba katwita leo.
" Alinena kwa sauti. Iliyojaa gugu. Na gugumizi. "Jinsi mnavyofahamu.
Dunia ni mti mkavu. Dunia ni hadaa. Ulimwengu shujaa. Kuna nini leo na
kesho?. Tunafaa kutumia fursa. Na satua yetu sasa. Kwa umakinifu. Ujana
hupendeza. Ukapiga mlazamlaza. Na ujana ni moshi. Ukienda haurudi. Kuna
Ngoma ambayo wengine. Huita ukimwi. Jihadhari nayo. Kabla ya hatari.
Wana wangu. " Haya yalikuwa maajabu. Ya samaki kupiga mbizi. Nchi kavu.
Ilikuwa tukizi na nadra sana. Baba kutupa nyaadhi. Ungalilinganishwa na
kutafuta kinyeshi cha samaki. Baharini. Abu alikuwa bubwi. Mnyamavu
mithili ya mfu. Lakini ulimwengu wa walimwengu. Heshi malimwengu.
Nilisadifu.

Toka mama alipoaga dunia. Maisha yetu yalichukua mkondo mpya. Na yakawa
sawa na kaka. Tupu la yai. Tulihangaika na kugwaya. Tulimeza mrututu.
Maisha yetu yalitawaliwa na ugumu. Wa kifuu cha nazi. Jambo hilo
lilitutia simanzi. Lakini baba mtu. Alipiga moyo konde. Kutulea kwa
viganja vyake vya mikono. Kwani alielewa kuwa. Ngamia hashindwi na
nunduye. Naye ndovu hashindwi na mkongawe. Haya yote yalinifanya
kuachama. Kiasi cha mheshimiwa nzi kujenga makao dundumilioni. Baba naye
alianza kuwa mnyonge. Na mchege. Kumbe baba alikuwa amechezea tope. Na
mchezea tope humrukia. Mzee wa watu alikonda na kukondeana. Mithili ya
kimbaumbau mwiko wa pilau. Alipoteza tumaini la kuishi. Dunia ikawa
chaka la simba. Lisilomweka nguruwe.

Machozi yalinibubujika bububu. Ungalidhani bilula za macho yangu.
Zilikuwa zimefunguliwa. Nilitamani mauti yaje yatuchukue. Nilitamani
kulia. Nikacheka. Nikatamani kucheka. Nikalia. Nikahisi ni kama. Dunia
ilikuwa inanionea. Si wingu la simanzi. Si mpwito wa huzuni. Vimuyemuye
na dukuduku vilishirikiana. Bega kwa bega. Kama kiko. Na digali
kunipokonya uso wangu. Wa haiba na heba. Wakale walishindwa na dunia
hii. Seuze sisi vikembe. Naam. Nazi kushindana na jiwe. Umeisha umriwe.
Abu alijitoma na kujitosa. Katika bahari asiyojua kuogelea. Na kuavya na
kuharibu hadhi yake. Leo alikuwa mwendazake. Ukimwi. Mbona huna huruma.
Sisi tutabaki na nani. Ilikuwa dhahiri shahiri kama jua. La mtikati kuwa
baba. Alikuwa nusura kutupa mkono. Kutokana na ugonjwa . Usio na dawa
wala kafara. " Tutalikosa. Tutalipeza. Tutalidata Huba la wavyele weyu.
" Kalele alisema. Kwa huzuni ya sakafu. Ya moyo wake. Maisha yatakuwaje
bila mama wala baba. Tubaki watoto randaranda. Mayatima. Malofa.
Sikwambii upweke. Na ukatili wa majirani.

Ukimwi ulimla baba. Kama mchwa wamlavyo gogo. Akabaki fremu. Labda gofu
la mtu. Kifo kilinukia. Kikamkodolea macho makali. Na ya kumshawishi.
Ole wake baba. Naam. Likiota liote. Na yalichacha yavumilie. Walimwengu
wenzangu. Ukimwi si lelemama wala msondo. Ukimwi si jini. Bali ni tisho
katika maisha yetu. Tushirikiane kama mchi. Na kinu kuuangamiza ugonjwa
huu. Tuzindue vita vikali . Kufa kupona. Dhidi ya janga hili kuu. Hewaa.
Wenye busara na tabasuri. Hawakukowa manza waliposema. Kuwa fisi akimla
mwele. Mzima funga mlango. Waidha wenzako akinyolewa. Chako tia maji.
Hatimaye. Baba aliaga dunia. Kutokana na nduli . Mla watu. Uele
ulimguguna . Na kumwacha akiwa kifefe cha mtu. Mola aiweke roho yake
Mahali pema peponi.